**VREME**

**Uvod:**

Vreme označuje stanje v ozračju v določenem času in na določenem kraju. Vreme se v vlažnem območju zmerno toplega pasu močno in hitro spreminja. V glavnem ga določajo barične tvorbe in zračne gmote. Ob baričnih tvorb zavzemajo anticikloni okoli 2/3 in cikloni okoli četrtino vremenskih stanj. Za anticiklon je značilno lepo vreme s suhim zrakom, za ciklon pa oblačno, padavinsko vreme z vlažnim zrakom.

25. in 26. septembra 2004 (sobota,nedelja) sem opazovala vreme v Štepanjskem naselju v Ljubljani. Opazovala sem ga ob 14.00 in 21.00 uri. Določiti sem morala naslednje elemente:

* oblačnost (pokritost neba z oblaki; manj kot ¼, ½, ¾, povsem oblačno)
* vrste oblakov(na sliki)
* smer vetra
* jakost vetra (po Beauforovi skali)
* vremenske pojave (babje pšeno/sodra,meglica,slana,ivje,suha motnost,toča,poledica)
* temperaturo (meri se v senci in 2 metra nad tlemi)
* zračni pritisk (merimo z barometrom, če ga nimamo določimo le ciklonalno oz. anticiklonalno vreme)

**Namen vaje:**

* naučiti se opazovati vreme oz. njegove elemente

**Rezultati:**

|  |  |  |  |  |
| --- | --- | --- | --- | --- |
|  | **sobota 25.9.** | | **nedelja 26.9.** | |
|  | 14.00 | 21.00 | 14.00 | 21.00 |
| oblačnost | povsem oblačno | manj kot ¾ | manj kot ¾ | manj kot ½ |
| vrste oblakov | altokumulus | altokumulus | altokumulus | altokumulus |
| smer vetra | JZ | JZ | JZ | JZ |
| jakost vetra | 2 | 2 | 4 | 4 |
| vremenski pojavi | / | / | / | / |
| temperatura | 12°C | 9°C | 15°C | 10°C |
| zračni pritisk | ciklon | ciklon | ciklon | ciklon |

Beauforova skala:

O brezvetrje

1 rahla sapica

2 šibak vetrček, ki premika listje na drevju

3 veter, ki giblje male drevesne veje

4 zmeren veter, ki dviga prah

5 veter, ki giblje manjša drevesna debla

6 veter, ki tuli okrog vogalov

7 veter, ki ovira hojo

Vremenski pojavi:

babje pšeno/sodra meglica

poledica toča slana

suha motenost ivje

**Zaključek:**

Vreme je bilo tisti vikend dokaj oblačno, a se je v nedeljo proti večeru zjasnilo. V nedeljo proti večeru je bilo bolj vetrovno kot v soboto, veter je pihal iz jugozahodu. Prisotni so bili oblaki roda altokumulus, v oddaljenosti so bili vidni stratokumulusi. Opazila nisem nobenih vremenskih pojavov. V soboto ob 14.00 sem izmerila 12°C, proti večeru pa se je temperatura spustila na 9°C. V nedeljo je bilo malo topleje; ob 14.00 je bilo 15°C ob 21.00 pa 10°C. Ker doma nimam barometra sem poiskala podatke o pritisku na internetu; v soboto je bilo ciklonalno vreme, v nedeljo pa se je približeval anticiklon, kar je bil vzrok za izboljšanje vremena.

Prišla sem do sklepa, da barične tvorbe določajo vreme.

Dosegla sem cilje (opazovanje in rezultate) in namen (naučila sem se opazovati vreme in določiti njegove elemente).

**Viri:**

Internet ([www.siol.net](http://www.siol.net))

Obča geografija, J. Senegačnik, B. Drobnjak, Modrijan, Ljubljana 2004